นศ.ยิงกันเองเจ็บ2
เรียนสถาบันดัง มีเรื่อง-ร้านเหล้า ตามมาชำระแค้น ควงมีด-ปืนถล่ม,วิวาทในคณะ นักศึกษามหาวิทยาลัยราชภัฏจันทรเกษม เขม่นกันในร้านเหล้ากลางดึก พอตกบ่ายพาพวกเอาคืน ใช้ปืนและมีดบุกซุ้มกราดยิง มีคนเจ็บ 2 ราย เผยทั้งสองฝ่ายเป็นนักศึกษาคณะเดียวกันแต่คนละสาขาวิชา ตำรวจอยู่ระหว่างพาเพื่อนคนเจ็บชี้รูปทะเบียนประวัตินักศึกษา เพื่อนำตัวมาลงโทษ,นศ.วิวาทยิงกันเจ็บ 2 ราย เกิดขึ้นเมื่อเวลา 16.30 น. วันที่ 10 ธ.ค. ร.ต.ท.อนุชา เปลี่ยนสมัยพงส.สน.พหลโยธิน รับแจ้งเหตุวัยรุ่นใช้ปืนยิงคู่อริภายในมหาวิทยาลัยราชภัฏจันทรเกษม ถนนรัชดาภิเษก แขวงจันทรเกษม เขตจตุจักร กทม. มีผู้บาดเจ็บ 2 ราย จึงรุดไปตรวจสอบที่เกิดเหตุพร้อม พ.ต.ท.ยุทธพงษ์ หอมจรรยา สวป.สน.พหลโยธิน ตำรวจฝ่ายสืบสวน สน.พหลโยธิน และมูลนิธิป่อเต็กตึ๊ง,ที่เกิดเหตุด้านหลังอาคาร 3 มหาวิทยาลัยดังกล่าว เป็นซุ้มที่นั่งของนักศึกษา สาขาวิชาพัฒนาชุมชน คณะมนุษยศาสตร์ พบรอยเลือดหยดเป็นทางยาว ใกล้กันพบผู้บาดเจ็บ 2 ราย ทราบชื่อนายกิตติธร ฉลวยแสง อายุ 21 ปี นักศึกษาชั้นปีที่ 1 สาขาวิชาพัฒนาชุมชน คณะมนุษยศาสตร์ ถูกยิงด้วยปืนไม่ทราบขนาดเข้าที่ต้นขาขวา 1 นัด และเท้าขวา 1 นัด เจ้าหน้าที่ปฐมพยาบาลเบื้องต้นก่อนนำส่ง รพ.เมโย อีกราย คือนายพงศกร หรือ กอล์ฟ กิจปราโมทย์ อายุ 21 ปี นักศึกษาชั้นปีที่ 1 สาขาวิชาพัฒนาชุมชน คณะมนุษยศาสตร์ ถูกอาวุธปืนยิงเข้าที่โหนกแก้ม 1 นัด พลเมืองดีนำส่ง รพ.เมโย ไปก่อนหน้านี้,สอบสวนเพื่อนคนเจ็บที่อยู่ในเหตุการณ์ ทราบว่าก่อนเกิดเหตุเวลาประมาณ 02.00 น. กลุ่มของคนเจ็บ ไปเที่ยวที่สถานบันเทิงหลังมหาวิทยาลัย มีเรื่องทะเลาะวิวาทกับคู่กรณีก่อนแยกย้ายกันกลับที่พัก กระทั่งช่วงเย็นกลุ่มคนเจ็บนัดมาทำงานที่บริเวณจุดเกิดเหตุ มีกลุ่มวัยรุ่นประมาณ 7 คน จำได้ว่าเป็นกลุ่มคู่กรณีที่ทะเลาะวิวาทกันเมื่อช่วงกลางดึกที่ผ่านมา เรียนอยู่สาขาวิชารัฐประศาสนศาสตร์ คณะเดียวกัน ไม่ทราบชั้นปี เดินตรงปรี่เข้ามาพร้อมใช้ปืน 3 กระบอก และมีดดาบจำนวนหนึ่ง กระหน่ำยิงและฟันใส่กลุ่มพวกตนจนวิ่งหนีกระเจิง ก่อนกลุ่มผู้ก่อเหตุวิ่งหลบหนีออกทางประตูด้านหลังมหาวิทยาลัย ภายหลังพบมีเพื่อนบาดเจ็บ 2 ราย จึงรีบนำทั้งหมดส่ง รพ.เมโย,เบื้องต้นตำรวจฝ่ายสืบสวนนำพยานที่อยู่ในเหตุการณ์มาสอบปากคำเพื่อหาเบาะแสผู้ก่อเหตุพร้อมนำภาพจากทะเบียนประวัตินักศึกษามาให้พยานชี้ เพื่อเร่งติดตามกลุ่มผู้ก่อเหตุมาดำเนินคดี
วิวาทในคณะ นักศึกษามหาวิทยาลัยราชภัฏจันทรเกษม เขม่นกันในร้านเหล้ากลางดึก พอตกบ่ายพาพวกเอาคืน ใช้ปืนและมีดบุกซุ้มกราดยิง มีคนเจ็บ 2 ราย
ทีมข่าวหน้า1,มหาวิทยาลัยราชภัฏจันทรเกษม,นักศึกษา,สถาบันดัง,กิตติธร ฉลวยแสง,ปืน,มีด